cyanic-selkie/wikianc huggingface dataset:
বিএএসই জাম্পিং
বিএএসই জাম্পারদের প্রিয় এলাকা হচ্ছে আমেরিকার ইউডাহোর স্নেক রিভারের উপর অবস্থিত পেরিন ব্রিজ(উচ্চতা ১৫০ মিটার)। এছাড়া পাকিস্তানের গ্রেট তরঙ্গ(উচ্চতা ২১০০ মিটার), ব্রাজিলের রিওডি জেনেরিওর জেসাসের মূর্তি, মালয়শিয়ার টুইন টাওয়ার, ভেনেজুয়েলার সাল্টো ডেল এঞ্জেলা ফল্‌স্‌, নরওয়ের ট্রল ওয়াল(উচ্চতা ১৮০০ মিটার), মেক্সিকোর সান্তো দে লস গোলানদৃনাস গুহা প্রভৃতি স্থান বিএএসই জাম্পারদের প্রিয় এলাকা। তবে বিএএসই জাম্পারদের সবচেয়ে প্রিয় এলাকা নরওয়ে। ভূমি বৈচিত্র এবং লোকেশনের কারণে নরওয়েকে বিএএসই জাম্পারদের মক্কা বলা হয়।
উইন্ডোজ ৩.০
মাইক্রোসফট উইন্ডোজ ৩.০ মাইক্রোসফট কর্পোরেশন এর দ্বারা উদ্ভাবিত একটি কম্পিউটার অপারেটিং সিস্টেম। এটি অবশ্য একক ভাবে কাজ করতো না, বরং এমএস-ডস এর গ্রাফিকাল ইন্টারফেইস হিসেবে এটি ব্যবহৃত হতো।
বৈশিষ্ট্য
ডস এর ফাইল ম্যানেজারের বদলে উইন্ডোজ ৩ তে আইকন-ভিত্তিক প্রোগ্রাম ম্যানেজার এবং তালিকাভিত্তিক ফাইল ম্যানেজার ব্যবহার করা হয়েছিলো। ফলে প্রোগ্রাম চালানো ও ফাইল খোঁজা সহজ হয়। ম্যাক ও এস এর অণুকরণে উইন্ডোজে যোগ করা হয় কন্ট্রোল প্যানেল, যার দ্বারা সিস্টেমের বিভিন্ন কাজ করা চলতো।
উইন্ডোজ ৩ এর সাথে দেয়া হয়েছিলো বিভিন্ন রকমের অ্যাপ্লিকেশন। যেমন, লেখালেখির জন্য নোটপ্যাড, ওয়ার্ড প্রসেসিং এর জন্য রাইট, ম্যাক্রো রেকর্ডিং এর সফটওয়ার, আঁকাআকির জন্য পেইন্ট, এবং হিসাব করার জন্য একটি ক্যালকুলেটর। এছাড়া রিভার্সি খেলাটির সাথে এখানে যোগ করা হয় সলিটেয়ার খেলাটি।
আরও দেখুন
Windows 3.x Windows 3.x Windows 3.x Windows 3.x Windows 3.x Windows 3.x
আগ্নেয়গিরি
right|thumb|[[ইন্দোনেশিয়ার জাভায় আগ্নেয়গিরি]]
বর্তমানে পৃথিবীতে প্রায় অর্ধ সহস্র সক্রিয় বা জীবন্ত আগ্নেয়গিরি আছে। যেসমস্ত আগ্নেয়গিরি থেকে অগ্ন্যুৎপাতের কোনও সম্ভাবনা নেই, তাদেরকে মৃত বা নির্বাপিত আগ্নেয়গিরি বলে। এছাড়াও বর্তমানে সক্রিয় নয়, কিন্তু ভবিষ্যতে অগ্ন্যুদ্গী‌রণ করতে পারে, এমন আগ্নেয়গিরিকে সুপ্ত আগ্নেয়গিরি বলে।
ভূত্বকে ফাটল দেখা দিলে, ভূত্বকের কোনও দুর্বল ছিদ্রপথ থাকলে, কিংবা ভূগর্ভের তরল শিলা ও চাপ বৃদ্ধি পেলে অগ্ন্যুৎপাত হতে পারে। অগ্ন্যুৎপাতের কারণে আকাশে ছাই ও বায়বীয় পদার্থের মেঘ তৈরি হতে পারে। সমুদ্রের মাঝেও আগ্নেয়গিরি সৃষ্টি হতে পারে। ভূ অভ্যন্তরে সঞ্চিত তরল শিলাকে বলে ম্যাগমা, আর যে তরল শিলা ভূ পৃষ্ঠের বাইরে বেরিয়ে আসে তাকে বলে লাভা।
আগ্নেয়গিরির শ্রেণীবিভাগ
উদ্গীরণ ক্ৰিয়ার ওপর নিৰ্ভর করে আগ্নেয়গিরিকে প্ৰধানত তিন ভাগে ভাগ করা হয়-
১। জাগ্ৰত (Active)- যেসব আগ্নেয়গিরির মুখে সদায় নিয়মিত ভাবে ধোঁয়া,ছাই,গলিত লাভা, গ্যাস থাকে,সেসকল আগ্নেয়গিরিকে জাগ্ৰত আগ্নেয়গিরি বলে৷ যেমন -ছিছিলব মাউণ্ট এটনা ৷ জাগ্ৰত আগ্নেয়গিরিকে আবার দুইভাগে ভাগ করা যায়। যথা -
i)সবিরাম ও ii)অবিরাম আগ্নেয়গিরি৷
যেসকল জাগ্ৰত আগ্নেয়গিরিতে অবিরামভাবে লাভা নিৰ্গত হয়ে থাকে তাকে অবিরাম আগ্নেয়গিরি বলে। যেমন- হাওয়াই দ্বীপের মৌনালোয়া।
যেসকল আগ্নেয়গিরি থেকে একটা নিৰ্দিষ্ট সময়ের অন্তরালে ধোঁয়া,ছাই, গ্যাস বের হয়ে আসে সেসকল আগ্নেয়গিরিকে সবিরাম আগ্নেয়গিরি বলা হয়৷ ইটালীর ষ্ট্ৰম্বলী আগ্নেয়গিরি এ ধরনের আগ্নেয়গিরি  ৷
৩। লুপ্ত (Extinct)- যেসসব আগ্নেয়গিরি কোন এক সময় জাগ্ৰত ছিল কিন্তু আগামীতে বা ভবিষ্যতে এর অগ্ন্যুৎপাত হবার কোনো সম্ভাবনা নাই,সেসকল আগ্নেয়গিরিকে লুপ্ত আগ্নেয়গিরি বলা হয়৷ যেমন - আফ্ৰিকার কিলিমাঞ্জারো ৷ কখনো কখনো লুপ্ত ও সুপ্ত আগ্নেয়গিরির মুখে জল জমা হয়ে একটা হ্ৰদের সৃষ্টি হয়৷ একে ধরনের হ্ৰদকে আগ্নেয়গিরি হ্ৰদ বলে৷
হিযবুত তাহরীর (বাংলাদেশ)
বাংলাদেশে হিযবুত তাহরীর একটি নিষিদ্ধ আন্তর্জাতিক ইসলামী সংগঠন।
নেতৃত্ব
ঢাকা বিশ্ববিদ্যালয়ের শিক্ষক মহিউদ্দিন আহমেদ বাংলাদেশে হিযবুত তাহরীরের প্রধান সমন্বয়ক। ২০০৯ সালে সংগঠনটি নিষিদ্ধ হওয়ার পর তাকে বাধ্য করা হয় অবসরে। তাকে ২০১৬ সালে সন্ত্রাসবিরোধী আইনে অভিযুক্ত করা । ২০১৭ মার্চ মাসে ব্লগার ও ধর্মনিরপেক্ষ কর্মী অনন্ত বিজয় দাস হত্যার অভিযোগে সংগঠনটির নেতা শফিউর রহমান ফারাবীকে অভিযুক্ত করা হয়। এই দলটির সরকার, নিরাপত্তা ও বিশ্ববিদ্যালয়ের কর্মকর্তাদের সঙ্গে সম্পর্ক রয়েছে বলে অভিযোগ রয়েছে।
ইতিহাস
১৯৯৩ সালে, ডঃ সৈয়দ গোলাম মওলা তার পিএইচডি ডিগ্রি অর্জনের জন্য যুক্তরাজ্যের লন্ডনে গিয়েছিলেন যেখানে তিনি হিযবুত তাহরীরের সাথে পরিচিত হন। লন্ডনে নাসিমুল গণি ও কাওসার শাহনেওয়াজের সঙ্গেও দেখা করেন তিনি। বাংলাদেশে ফিরে আসার পর তারা ২০০০ সালে ঢাকার ধানমন্ডির রোড ৬এ একটি কোচিং সেন্টারে স্থানীয় অধ্যায় স্থাপন করে। হিযবুত তাহরীর ২২ অক্টোবর ২০০৯-এ নিষিদ্ধ করা হয়েছিল। দলটি বাংলাদেশে খিলাফত প্রতিষ্ঠা করতে চায় এবং দেশে গণতন্ত্র সমর্থন করে না। নিষেধাজ্ঞার সময়, গ্রুপটি তার ঠিকানা এইচএম সিদ্দিক ম্যানশন, ৫৫/এ পুরানা পল্টন, ৪র্থ তলা, ঢাকা হিসাবে তালিকাভুক্ত করেছিল।
দলটি ২০১১ সালের বাংলাদেশ অভ্যুত্থান প্রচেষ্টাকে সমর্থন করেছিল বাংলাদেশ সেনাবাহিনীর কিছু সদস্য যারা এই গ্রুপের সাথে সম্পর্ক রেখেছিল। ২০১৩ সালের ৯ ফেব্রুয়ারি গ্রুপের প্রধান সমন্বয়ক মহিউদ্দিন আহমেদসহ ৬ জনের বিরুদ্ধে অভিযোগ গঠন করা হয়। ২০১৪ সালের অক্টোবরে ঢাকার মুহাম্মদপুরে একটি মিছিল বের করার পর দলের সদস্যরা পুলিশের সাথে সংঘর্ষে জড়িয়ে পড়ে। ১৫ জুন ২০১৬ এ গ্রুপের সদস্য গোলাম ফয়জুল্লাহ ফাহিমকে মাদারীপুরে এক হিন্দু কলেজ শিক্ষককে হত্যার চেষ্টা করার পর গ্রেফতার করা হয়। "পুলিশের সাথে বন্দুকযুদ্ধের" পরে হেফাজতে তিনি মারা যান। গোষ্ঠীটি আটক সদস্যদের আইনি সহায়তা এবং সন্ত্রাসী হামলায় মারা গেলে তাদের পরিবারকে সহায়তার প্রতিশ্রুতি দিয়েছিল। ২০১৬ সাল পর্যন্ত, গ্রুপের ৬৫০ জন সদস্যকে গ্রেপ্তার করা হয়েছিল; যাদের মধ্যে ৪০০ জন জামিন পেতে সক্ষম হন। গ্রুপটি মসজিদের বাইরে বিক্ষোভ পরিচালনা করে এবং একটি ভালভাবে রক্ষণাবেক্ষণ করা অনলাইন উপস্থিতি রয়েছে।
২০১৬ সালের জানুয়ারিতে, গ্রুপের ছয় সদস্যকে ঢাকা বিশ্ববিদ্যালয় থেকে বহিষ্কার করা হয়। সংগঠনটি বাংলাদেশের বিভিন্ন শিক্ষা প্রতিষ্ঠান থেকে শিক্ষার্থীদের নিয়োগের চেষ্টা করছে। ২০১৬ সালের অক্টোবরে হিযবুত তাহরীর বাংলাদেশ সেনাবাহিনীর সদস্যদেরকে রোহিঙ্গা সঙ্কট নিয়ে মিয়ানমারের বিরুদ্ধে লড়াই করতে বলে। বাংলাদেশের নর্থ সাউথ ইউনিভার্সিটির বেশ কয়েকজন ছাত্র ও অধ্যাপককে এই গোষ্ঠীর সঙ্গে সম্পর্ক ও সন্ত্রাসী কর্মকাণ্ডের অভিযোগে গ্রেপ্তার করা হয়েছে। ব্লগার আহমেদ রাজীব হায়দার হত্যাকাণ্ডে জড়িত থাকার অভিযোগে বিশ্ববিদ্যালয়ের ৭ শিক্ষার্থীকে গ্রেপ্তার করার পর সরকার বিশ্ববিদ্যালয়ের ওপর নজর রেখেছিল। নর্থ সাউথ ইউনিভার্সিটি ঢাকায় প্রায় ২২,০০০ শিক্ষার্থী নিয়ে একটি বেসরকারি বিশ্ববিদ্যালয়। ২০১৫ সালে নর্থ সাউথ ইউনিভার্সিটির লাইব্রেরিতে গ্রুপের মুদ্রিত উপাদান পাওয়া যায়। প্রো-ভাইস চ্যান্সেলর গিয়াস উদ্দিন আহসানকে ২০১৬ সালের জুলাইয়ে ঢাকা হামলায় জড়িতদের আশ্রয় দেওয়ার জন্য গ্রেপ্তার করা হয়েছিল।
সর্বপ্রাণবাদ
সর্বপ্রাণবাদ (ইংরেজি: Animism) (ল্যাটিন ভাষা animus, -i "আত্মা, জীবন" থেকে) হচ্ছে মানব-বিহীন সত্ত্বাগুলোতে (প্রাণীসমূহ, উদ্ভিদসমূহ এবং প্রাণহীন বস্তুসমূহ বা ইন্দ্রিয়গোচর বস্তুসমূহে) আধ্যাত্মিক নির্যাস বিরাজিত থাকা।  অন্য অর্থে, প্রকৃতির সব কিছুকেই সপ্রাণ মনে করা, সব ক্রিয়াকলাপের পেছনে প্রাণের অস্তিত্বকে অনুভব করাই হলও সর্বপ্রাণবাদ।
সর্বপ্রাণবাদ শব্দটি দ্বারা ধর্মের নৃবিজ্ঞানে কিছু আদিবাসী গোত্রভিত্তিক জনগনের বিশ্বাস প্রক্রিয়াকে, বিশেষভাবে সংগঠিত ধর্মের আগের বিশ্বাস প্রক্রিয়াকে, বোঝানো হয়। যদিও প্রতিটি সংস্কৃতির আছে তাদের নিজস্ব পুরাণ এবং রীতিনীতি, "আধ্যাত্মিক" বা "অতিপ্রাকৃতিক" দিক থেকে আদিবাসী জনগণের ভিত্তিগত সুত্র ধরে "সর্বপ্রাণবাদ"কে সবচেয়ে সাধারণ হিসেবে বর্ণনা করা হয়। এটি অ্যানিমিজম একটি দার্শনিক, ধর্মীয় বা আধ্যাত্মিক ধারণা যে আত্মা শুধুমাত্র মানুষের মধ্যেই নয় বরং সমস্ত বন্য প্রাণী, উদ্ভিদ, শিলা, প্রাকৃতিক ঘটনা (বিদ্যুৎ, বৃষ্টিপাত ইত্যাদি)। কখনও কখনও আত্মার অস্তিত্বের শব্দগুলি শব্দ, নাম, উত্থান, রূপক ইত্যাদি বলা হয়। সর্বজনীনতার দর্শন প্রধানত উপজাতীয় সমাজগুলিতে পাওয়া যায়, তবে এটি শিন্টো এবং হিন্দুদের কিছু সম্প্রদায়ের মধ্যে পাওয়া যায়।
নাজিরপুর ইউনিয়ন, কলমাকান্দা
নাজিরপুর ইউনিয়ন বাংলাদেশের ময়মনসিংহ বিভাগের নেত্রকোণা জেলার কলমাকান্দা উপজেলার অন্তর্গত একটি।
শিক্ষা
শিক্ষার হার :
জনপ্রতিনিধি
বর্তমান চেয়ারম্যান-
উইন্ডোজ এক্সপি
উইন্ডোজ এক্সপি (Windows XP) মাইক্রোসফট কর্পোরেশনের তৈরি করা একটি অপারেটিং সিস্টেম। জনপ্রিয় অপারেটিং সিস্টেমের মধ্যে মাইক্রোসফটের উইন্ডোজ এক্সপি সবচেয়ে এগিয়ে। লিনাক্সের মত উইন্ডোজ কিন্তু উম্মুক্ত নয় তার পরেও সহজ এবং জনপ্রিয় এই অপারেটিং সিস্টেমটি। জনপ্রিয় অপারেটিং সিস্টেম মাইক্রোসফটের উইন্ডোজ সাধারণত সিডি/ডিভিডি থেকে ইনস্টল করা হয়। তবে সিডি/ডিভিডি রম না থাকলে ইনস্টল করার ক্ষেত্রে ইউএসবি ডিভাইস (ফ্লাশ ডিক্স, মেমোরী কার্ড ইত্যাদি) ব্যবহার করা যায়। বাংলাদেশে এখনো প্রায় ৯০% কম্পিউটার ব্যবহারকারীগণ অপারেটিং সিষ্টেম হিসেবে উইন্ডোজ এক্সপি ব্যবহার করেন এবং ব্যবহার করতে পছন্দ করেন। যদিও বাজারে তার চেয়ে অনেক বেশি ফিচার সম্পন্ন অপারেটিং সিষ্টেম রয়েছে (যেমন- ভিস্তা, সেভেন, উবুন্টু, ডেবিয়ান, ম্যানড্রেক, ম্যাক)। এর মূল কারণ, এক্সপি খুব ব্যবহার বান্ধব। উইন্ডোজ এক্সপির পরে উইন্ডোজ ভিস্তা এবং উইন্ডোজ ৭ বাজারে এসেছে। কিন্তু উইন্ডোজ এক্সপি ব্যবহারকারী খুব একটা কমে যায়নি। এমনকি উইন্ডোজের পরবর্তী সংস্করণ গুলোও এর মত জনপ্রিয়তা পায়নি (উইন্ডোজ ৭ ব্যতীত)।
ইয়েস স্কটল্যান্ড
ইয়েস স্কটল্যান্ড (Yes Scotland) হচ্ছে একটি সংস্থা যা সেই সকল দল, প্রতিষ্ঠান ও স্বতন্ত্র প্রচারকদের হয়ে প্রচার কার্যক্রম পরিচালনা করছে যারা ২০১৪ স্বাধীনতার জন্য স্কটল্যান্ডের গণভোটে হ্যাঁ ভোট দেয়ার জন্য প্রচার চালাচ্ছে। এটি ২০১২ সালের ২৫ মে-তে এডিনবরাতে কার্যক্রম শুরু করে।. স্কটল্যান্ডের স্বাধীনতার পক্ষে প্রচার অভিজানে এর মূল বিরোধী হচ্ছে বেটার টুগেদার (Better Together) বা একসাথেই ভালো।  ইয়েস স্কটল্যান্ড-কে বলা হচ্ছে “এযাবৎ কালের স্কটল্যান্ডের তৃণমূল পর্যায়ে পর্যন্ত সর্ববৃহৎ রাজনৈতিক প্রচার অভিজান”।
ক্যালকুলাসের মৌলিক উপপাদ্য
থাম্ব|ক্যালকুলাসের মৌলিক উপপাদ্য সহজ ভাষায় ক্যালকুলাসের মৌলিক উপপাদ্যটি হলো, ডিফারেন্সিয়েশন এবং ইন্টিগ্রেশন প্রক্রিয়া দুইটি একে অপরের বিপরীত। এটি এমনই এক উপপাদ্য যা কোন ফাংশনের অন্তরীকরণের ধারণা ও সমাকলনের ধারণার মধ্যে যোগসূত্র স্থাপন করে।
উপপাদ্যটির প্রথম অংশকে কখনো কখনো ক্যালকুলাসের প্রথম মৌলিক উপপাদ্য বলা হয়।
উদাহরণ
ধরা যাক, নিচের রাশিটির গণনা করতে হবে:
এখানে, f(x) = x^2 এবং আমরা কে অ্যান্টি-ডেরিভেটিভ বা প্রতি-অন্তরজ হিসেবে ব্যবহার করতে পারি। সুতরাং:
অথবা, আরও সাধারণভাবে, ধরা যাক,
কে গণনা করতে হবে। এখানে, f(t) = t^3 and কে প্রতি-অন্তরজ হিসেবে ব্যবহার করা যায়। সুতরাং:
অথবা, সমতুল্যভাবে,
তত্ত্বীয় উদাহরণ হিসেবে, আমরা উপপাদ্যটি প্রয়োগ করে প্রমাণ করতে পারি,
যেখানে,
ফলাফল নির্ভর করবে
স্টোক্‌সের সূত্র
এক্ষেত্রে ডিফারেন্সিয়েশন অপারেটরটি হলো \mbox{curl}, আর প্রযোজ্য ইন্টিগ্রেশন হলো ক্ষেত্র ইন্টিগ্রেশন।
ডিফারেন্সিয়াল ফর্মের সূত্র
এক্ষেত্রে ডিফারেন্সিয়েশন অপারেটরটি এক্সটিরিওর ডেরিভেটিভ গাউসের সূত্রটি আসলে এই সূত্রটিই, দ্বিতীয় মাত্রার ফর্মের ক্ষেত্রে, আর স্টোক্‌সের সূত্রটি প্রথম মাত্রার, তবে ভেক্টর ক্যালকুলাসের ভাষায়।
রবার্ট লোভি
রবার্ট হ্যারি লোভি (Robert Lowie) (১২ই জুন, ১৮৮৩ - ২১শে সেপ্টেম্বর, ১৯৫৭) অস্ট্রিয়ায় জন্মগ্রহণকারী মার্কিন নৃবিজ্ঞানী। পেশাগত জীবনে সম্পূর্ণ সফল এই বিজ্ঞানী যে গবেষণা করেছেন তা বর্তমানে নৃবিজ্ঞান চর্চায় বিশেষ ভূমিকা রাখছে। এই সময়ে নৃবিজ্ঞান তার গড়ন ও কার্যাবলি দিয়ে সমাজে যে অবদান রাখছে লোভি ও তার সমসাময়িক অন্যান্য বিজ্ঞানীরা না থাকলে তা সম্ভব হতো না। লোভির মাঠ পর্যায়ের গবেষণার মূল ক্ষেত্র ছিল অ্যারিজোনার হোপি এবং মন্টানার ক্রো জনগোষ্ঠী।
জীবনী
রবার্ট এইচ লোভি অস্ট্রিয়ার রাজধানী ভিয়েনায় জন্মগ্রহণ করেন। তার বংশধারা ছিল হাঙ্গেরীয়। জীবনের প্রথম ১০ বছর অস্ট্রিয়াতে কাটানোর পর ১৮৯৩ সালে তাদের পরিবার অভিবাসী হিসেবে যুক্তরাষ্ট্রের নিউ ইয়র্ক সিটিতে চলে আসে। এই শহরের একটি প্রথাগত জার্মান পকেট এলাকায়ই তারা বস্তি স্থাপন করেছিলেন। এই এলাকায় লোভির বাল্যকালের অভিজ্ঞতার মত অনেক কিছুই জীবন্ত ছিল। এ বিষয়ে তিনি একবার বলেছিলেন, "American Melting Pot was not doing much melting in his neighborhood" (মার্ফি, পৃ-৮)। এ কারণে লোভি যে পরিবেশে বড় হয়েছেন সেখানে সাধারণ জার্মান জীবনধারাই অনুসৃত হতো। সেখানে জার্মান ইহুদি চিন্তাধারার প্রতিফলন ঘটলেও অনেকেই মুক্তচিন্তায় বিশ্বাসী ছিলেন।
পাবলিক স্কুলে পড়াশোনা শেষ করার পর লোভি সিটি কলেজ অফ নিউ ইয়র্কে ভর্তি হন। এই কলেজে বেশ ভাল ফলাফল করেন এবং ১৯০১ সালে এখান থেকেই ব্যাচেলর্স ডিগ্রি অর্জন করেন। এরপর কলাম্বিয়া ইউনিভার্সিটিতে তার শিক্ষাজীবন শুরু হয়। এই বিশ্ববিদ্যালয়ে তার শিক্ষক ছিলেন ফ্রান্‌ৎস বোয়াস আর সহপাঠীদের মধ্যে ছিলেন তার ভবিষ্যৎ সহকর্মী আলফ্রেড ক্রোয়েবার ও আলবার্ট লুইস। এখানে পড়ার সময়ই লোভি নৃবিজ্ঞানের প্রতি উৎসাহী হয়ে উঠেন ও এই বিষয়ে ক্যারিয়ার গড়ে তোলার পরিকল্পনা করেন। তিনি বলেছিলেন, "কোন নৃবিজ্ঞানী এমনকি স্বয়ং বোয়াসও নৃবিজ্ঞানী হওয়ার পেছনে আমার নায়ক বা অনুপ্রেরণা হিসেবে কাজ করেনি" (মার্ফি, পৃ-১২)।
১৯০৮ সালে লোভি পিএইচডি ডিগ্রি অর্জন করেন এবং তখন থেকেই উইসলারের সাথে ঘনিষ্ঠ সম্পর্কের শুরু হয়। ১৯২১ সালে তাকে ইউনিভার্সিটি অফ ক্যালিফোর্নিয়া, বার্কলির অনুষদ সদস্য হিসেবে গ্রহণ করা হয়। এর ফলে তার মাঠ পর্যায়ের গবেষণা বন্ধ হয়ে যায়। ক্রোয়েবারের সাথে মিলে দীর্ঘ ২০ বছরে ইউসি, বার্কলির নৃবিজ্ঞান বিভাগকে তিলে তিলে গড়ে তোলেন। অনেককে বলতে শোনা যায়, লোভি ছিলেন তুখোড় বক্তা, কিন্তু তার ক্লাসগুলোতে এতো বেশি তথ্য ও বিশ্লেষণ থাকতো যে অনেকের পক্ষে লাগাম ধরে রাখা সম্ভব হতো না।
১৯৩৩ সালে লোভি লুয়েলা কোল-কে বিয়ে করেন। বিয়ের পর তার কাজকর্মে ব্যাঘাত ঘটে এবং আগের চেয়ে অনেক বেশি পেশাদার হয়ে উঠেন। ১৯৫০ সালে অবসর গ্রহণ করার পর লোভি সস্ত্রীক জার্মানিতে যান। সেখানে যুদ্ধ পরবর্তী মানুষের অবস্থা অধ্যয়ন করাই ছিল মূল উদ্দেশ্য। এর মাধ্যমে নতুন ধরনের একটি নৃবিজ্ঞানের দিকে ঝুঁকে পড়েন। তিনি ও তার স্ত্রী একসাথে জার্মানির মানুষদের অধ্যয়ন করেন। অবাক হয়ে লক্ষ্য করেন তারা যে জার্মানিকে চিনতেন আজকের এই জার্মানির সাথে তার অনেক পার্থক্য। অবসরের পরও লোভি অনেক সম্মাননা লাভ করেন। ১৯৫৭ সালের ২১শে সেপ্টেম্বর বার্কলিতে তার শেষ সেমিনার শেষ করার পরপরই মৃত্যুর কোলে ঢলে পড়েন লোভি। মৃত্যুর ঠিক আগে স্ত্রীকে ফাউস্ট থেকে একটি পঙ্‌ক্তি পড়ে শোনাচ্ছিলেন তিনি।
নৃবিজ্ঞানে অবদান ও চিন্তাধারা
উইসলারের কাছ থেকে পাওয়া গবেষণাগুলো থেকেই লোভি "স্যালভিজ নরবিজ্ঞান" (salvage ethnography) নামে নতুন ধরনের এক নরবিজ্ঞানের প্রচলন করেন। একটি সংস্কৃতি বিলুপ্ত হয়ে যাওয়ার ঠিক আগে যে নিদর্শনগুলো রেখে যায় তার মধ্যে বেশ কিছু পরবর্তীতে অন্য কেউ উদ্ধার করতে সমর্থ হয়। এই উদ্ধারকৃত নিদর্শনগুলো থেকে সেই সংস্কৃতি সম্বন্ধে ধারণা লাভের যে বিজ্ঞান তাকেই স্যালভিজ নরবিজ্ঞান বলা হয়। এই বিষয় নিয় তখন মূলত ব্যবহারিক অধ্যয়ন করতে হতো। কারণ আমেরিকার ইন্ডিয়ান গোষ্ঠীগুলো বেশ দ্রুত তাদের পুরনো সংস্কৃতি ঝেড়ে ফেলছিল। লোভি তার নরবিজ্ঞান গবেষণার জন্য একেবারে সরাসরি সাক্ষাৎকারের উপর নির্ভর করতেন। যত বেশি সম্ভব বিবরণী সংগ্রহ করতেন। এটাই ছিল তার গবেষণার পদ্ধতি।
লোভির আগ্রহের মূল বিষয় ছিল সাংস্কৃতিক নৃবিজ্ঞান। অবশ্য তার নিজস্ব নরবিজ্ঞানের মধ্যে থেকে মাঝেমাঝে প্রত্নতত্ত্ব নিয়েও কাজ করতেন। সবে সবসময়ই তার চিন্তার মূল বিষয় ছিল নিজস্ব ধারার নরবিজ্ঞান। এরপরই সবচেয়ে বেশি গবেষণা করেছেন যে বিষয় নিয়ে তা হল, আদিম ধর্ম এবং আদিম সমাজ। এই গবেষণাই তাকে সাংস্কৃতিক বিবর্তনবাদ বিরোধী বিজ্ঞানী সমাজের নেতৃস্থানীয় ব্যক্তিত্বে পরিণত করেছিল। এছাড়া তিনি সাংস্কৃতিক ব্যাপনবাদেরও বিপক্ষে ছিলেন। এই মতবাদে বলা হয় এক সমাজ অন্য সমাজ থেকে অনেক কিছু ধার করে এবং সেই সমাজকে অনেক কিছু দেয়। তাই সমাজ নিয়ে গবেষণাও এভাবেই করা উচিত। কিন্তু লোভি এক্ষেত্রে এক ধরনের নির্দিষ্টকরণের ধারণা নিয়ে আসেন যা তার সাংস্কৃতিক নৃবিজ্ঞানে স্পষ্টভাবেই ফুটে উঠেছে।
ধর্মের নৃবিজ্ঞান নিয়ে বিশেষ উৎসাহী ছিলেন লোভি। ধর্মীয় প্রথা অনুশীলনের ব্যাপ্তী দেখে লোভি সহ সমসাময়িক অনেক নৃবিজ্ঞানীই বুঝতে পেরেছিলেন এই বিষয়ে পরিপূর্ণ নৃতাত্ত্বিক গবেষণা হওয়া প্রয়োজন। মাঠ পর্যায়ে গবেষণা করে তিনি বুঝতে পেরেছিলেন, কোন গোষ্ঠীকে বুঝতে হলে নৃবিজ্ঞানীকে অবশ্যই তাদের বিশ্বাস প্রথা বুঝতে হবে। সমাজে কোন ব্যক্তির আচরণ ও অবদান কীভাবে বিশ্বাস ও ধর্মের প্রতি তার একাগ্রতা দ্বারা প্রভাবিত হয় তাও বুঝতে হবে বলে তিনি উল্লেখ করেছিলেন। এছাড়া ধর্ম ও বিজ্ঞানের সম্পর্ক নিয়েও তিনি আলোচনা করেছেন। তার মতে, বিজ্ঞান কখনও মানুষকে পরিপূর্ণ নিরাপত্তা ও প্রশান্তি দিতে পারে না। এই ক্ষেত্রে ধর্ম বিজ্ঞানকে ছাড়িয়ে যায়। তিনি বিজ্ঞান ও ধর্মের পৃথক পৃথক অবস্থানের ধারণায় বিশ্বাস করতেন। উল্লেখ্য স্টিফেন জে গুল্ডের "স্বতন্ত্র বলয়" ধারণাটিও অনেকটা এমন।
ধর্ম সম্পর্কে লোভি ও সমসাময়িক কয়েকজন নৃবিজ্ঞানীর আরেকটি ধারণা বেশ প্রভাব বিস্তার করেছিল। তারা ধারণা করেছিলেন, ধর্ম এবং পুরাণ মানুষের স্বপ্নে উৎপন্ন হতে পারে। সে হিসেবে এই উৎপত্তির সাথে জৈব প্রক্রিয়ার সম্পর্ক আছে যা জীববিজ্ঞানের মাধ্যমে ব্যাখ্যা করা সম্ভব।
বিরিঞ্চি কুমার বরুয়া
বিরিঞ্চি কুমার বরুয়া (Brinchi Kumar Barua; বিরিঞ্চি কুমার বরুৱা) অসমের একজন শিক্ষাবিদ, লেখক, ইতিহাসবিদ, ভাষাবিদ ও লোক-সংস্কৃতির গবেষক। অসমের লোক-সংস্কৃতি রক্ষার ক্ষেত্রে তিনি আজীবন অশেষ চেষ্টা করেছেন। তিনি গুয়াহাটি বিশ্ববিদ্যালয়ের উন্নতির জন্য জীবনের বেশি সময় অতিবাহিত করেছেন। তিনি সামাজিক-সাংস্কৃতিক অনুষ্ঠান Assam Academy for Cultural Relations-র প্রতিষ্ঠাপক ছিলেন যার মূল উদ্দেশ্য ছিল অসম ও উত্তর-পূর্বাঞ্চলের বিভিন্ন ভাষা ও জাতীর সমন্বয় রক্ষা করা।
শিক্ষা
১৯২৮ সনে নগাঁও সরকারি বিদ্যালয় থেকে মেট্রিক পরীক্ষায় উর্ত্তীর্ণ হয়ে উচ্চ শিক্ষার জন্য কলকাতায় রওনা হন। ১৯৩২ সনে কলকাতার প্রেসিডেন্সি বিশ্ববিদ্যালয়ে অধ্যয়ন করেন। ১৯৩৪ সনে তিনি কলকাতার প্রেসিডেন্সি কলেজ থেকে পালি ভাষায় এম.এ ডিগ্রী লাভ করেন। ১৯৪৫ সনে তিনি উচ্চ শিক্ষার জন্য লন্ডন যাত্রা করেন। ১৯৪৮ সনে তিনি লন্ডনে অসমের লোক-সংস্কৃতির ইতিহাস বিষয়ে গবেষণা করে ডক্টরেট ডিগ্রী লাভ করেন। পরবর্তী সময়ে তিনি তার গবেষণা "A Cultural History of Assam নামে প্রকাশ করা হয়।
কর্মজীবন
১৯৩৮ সনে তিনি কলকাতা বিশ্ববিদ্যালয়ের অসমীয়া বিভাগে কিছুদিন শিক্ষকতা করেন ও সেই সময়ে বিদ্যালয়ের পাঠ্যপুস্তকের জন্য তিনি কয়েকটি বই রচনা করেন। তারপর তিনি অসমে ফিরে আসেন ও গুয়াহাটির কটন কলেজে অধ্যাপক রুপে যোগদান করেন। ১৯৪৮ সনে তিনি অসমে বিশ্ববিদ্যালয় স্থাপন করার চেষ্টা করেন। এই চেষ্টাকে সফল করার জন্য গোপীনাথ বরদলৈকে সম্পাদক ও বিরিঞ্চি কুমার বরুয়াকে সহ-সম্পাদক হিসেবে নির্বাচিত করে একটি কমিটি গঠন করা হয়। তাদের আশেষ প্রচেষ্টার ফলে ১৯৪৮ সনে অসমে গুয়াহাটি বিশ্ববিদ্যালয় প্রতিষ্ঠিত করা হয় ও নতুন করে প্রতিষ্ঠিত হওয়া অসমীয়া বিভাগে তিনি  রিডার হিসেবে যোগদান করেন।  পরবর্তী সময়ে তিনি গুয়াহাটি বিশ্ববিদ্যালয় অসমীয়া বিভাগের প্রধান অধ্যাপক কলাগুরু রুপে অবসর গ্রহণ করেন।
সাহিত্যকৃতি
১. জীবনর বাটত (বীণা বরুয়া ছদ্ম নামে)
২. সেউজী পাতর কাহিনী (রাস্না বরুয়া ছদ্ম নামে)
৩. জাতকর মালা
৪. অসমর লোক-সংস্কৃতি
কলমাকান্দা ইউনিয়ন
কলমাকান্দা ইউনিয়ন বাংলাদেশের ময়মনসিংহ বিভাগের নেত্রকোণা জেলার কলমাকান্দা উপজেলার অন্তর্গত একটি।
প্রশাসনিক এলাকা
চিনাহালা,চানপুর,রাজাপুর,মন্তলা,চত্রংপুর,চান্দুয়াইল,গনকপুন্জি ধোপাপাড়া, শিংপুর, বাসাউড়া
শিক্ষা
শিক্ষার হার :
উল্লেখযোগ্য ব্যক্তিত্ব
জাতীয় সংসদ সদস্য জনাব মোস্তাক আহমেদ রুহী, সাবেক এমপি, বিএনপির আইন বিষয়ক সম্পাদক ব্যারিস্টার কায়সার কামাল,
জনপ্রতিনিধি
'''বর্তমান চেয়ারম্যান-'জনাব আব্দুল আলী বিশ্বাস'
বাংলাদেশ প্রিমিয়ার লিগ (ফুটবল)
বাংলাদেশ প্রিমিয়ার লিগ বাংলাদেশ ফুটবল ফেডারেশন আয়োজিত বাংলাদেশের ক্লাব ফুটবলের শীর্ষ বিভাগ।
ইতিহাস
২০০৭ সালে এটি শুরুর সময় নাম ছিল বি-লিগ। ২০১০ সালে লিগের নামকরণ করা হয় বাংলাদেশ লিগ । ২০১২ তে লিগের নাম আবারো পরিবর্তন করে বর্তমান নাম রাখা হয়। বর্তমানে ২০১৮-২০১৯ সিজনে এই লিগের স্পন্সর টিভিএস। যে কারণে এই লিগটি টিভিএস বাংলাদেশ প্রিমিয়ার লিগ নামেও পরিচিত। ২০১৫ ও ২০১৬ সালে স্পন্সর ছিলো যথাক্রমে মান্যবর এবং জেবি গ্রুপ। লিগও সেই নামে পরিচিত ছিলো। ২০১৭ তে এর স্পন্সর সাইফ পাওয়ার ব্যাটারি।
মোট চ্যাম্পিয়নশিপ
বাংলাদেশ প্রিমিয়ার লিগ (পূর্বের বি লিগ অথবা বাংলাদেশ লিগ) চালুর পর চাম্পিয়ন হওয়া ক্লাবগুলোর তালিকা নিন্মরূপ।
সম্প্রচার ও টেলিভিশন স্বত্ব
বাংলাদেশ টেলিভিশন এবং বৈশাখী টিভি ২০১৬ মৌসুমের ১৩২ ম্যাচ সরাসরি সম্প্রচার করে। রেডিও নেক্সট ২০১৬ মৌসুমের খেলাগুলোর ধারাবিবরণী প্রচার করেছে । মে, ২০১৯ হতে আইএসপি-কে বাফুফে বিপিএল, বিসিএল সহ ঘরোয়া প্রতিযোগিতার স্বত্ব প্রদান করে, সে অনুযায়ী আইএসপি-এর সম্প্রচার সহযোগী বাংলা টিভি বিপিএল-এর খেলা সম্প্রচার শুরু করে ২০১৯ সাল হতে বিপিএল-এর সকল ম্যাচ 'মাইকুজু' নামক একটি 'অনলাইন স্ট্রিমিং' সেবা প্রদানকারী প্লাটফর্মে সরাসরি সম্প্রচার করা হচ্ছে  ।
তুনিশা শর্মা
তুনিশা শর্মা (৪ জানুয়ারী ২০০২ - ২৪ ডিসেম্বর ২০২২) একজন ভারতীয় টেলিভিশন ও চলচ্চিত্র অভিনেত্রী ছিলেন। তিনি ২০১৫ সালে চাঁদ কাওয়ার চরিত্রে ভারত কা বীর পুত্র – মহারানা প্রতাপ দিয়ে তার অভিনয়ে আত্মপ্রকাশ করেন। তুনিশা চক্রবর্তিন অশোক সম্রাট ছবিতে রাজকুমারী অহঙ্কারা, ইশকু সুবহান আল্লাহ-তে জারা/বাবলি এবং ইন্টারনেট ওয়ালা লাভ ছবিতে আরাধ্য ভার্মা চরিত্রে অভিনয়ের জন্য বেশি পরিচিত।
তিনি ফিতুর-এ ইয়ং ফিরদৌস চরিত্রে অভিনয়ের মাধ্যমে তার চলচ্চিত্রে আত্মপ্রকাশ করেন এবং পরে "বার বার দেখো" ছবিতে ইয়ং দিয়া চরিত্রে অভিনয় করেন। এই দুটি ছবিতেই তিনি ক্যাটরিনা কাইফ এর শিশু চরিত্রে অভিনয় করেছিলেন।
কর্মজীবন
শর্মা তার কর্মজীবন শুরু করেছিলেন সনি টিভি-এর মহারানা প্রতাপ দিয়ে চাঁদ কানওয়ার চরিত্রে। তিনি কালারস টিভি-এর চক্রবর্তিন অশোক সম্রাট-এ রাজকুমারী অহঙ্কার চরিত্রে অভিনয় করেন।  একই বছরে, তিনি বার বার দেখো-এ ইয়ং দিয়া এবং কাহানি ২: দুর্গা রানি সিংহ''-এ মিনি চরিত্রে অভিনয় করেন।
২০১৭ সালে শর্মা শের-ই-পাঞ্জাব: মহারাজা রঞ্জিত সিংহ-এ মেহতাব কৌর চরিত্রে অভিনয় করেছিলেন। ২০১৮ থেকে ২০১৯ পর্যন্ত তিনি কালারস টিভি-তে ইন্টারনেট ওয়ালা লাভ-এ আধ্যা ভার্মার চরিত্রে অভিনয় করেছেন।
মৃত্যু
২০২২ সালের ২৪ শে ডিসেম্বর, শর্মা তার টেলিভিশন ধারাবাহিক আলি বাবা: দস্তান-ই-কাবুলের সেটে গলায় ফাঁস দিয়ে আত্মহত্যা করেন। তাকে একটি হাসপাতালে নিয়ে যাওয়া হলে সেখানের কর্তব্যরত চিকিৎসক তাকে মৃত ঘোষণা করেন। মৃত্যুকালে তার বয়স হয়েছিল ২০ বছর।
লক্ষ্মীনারায়ণ মন্দির, ব্রাডফোর্ড, যুক্তরাজ্য
২০০৭ সালের ২৪ মে তারিখে ইংল্যান্ডের রাণী দ্বিতীয় এলিজাবেথ এবং রাজপুত্র ফিলিপ মন্দিরের উদ্বোধনী অনুষ্ঠানে উপস্থিত ছিলেন।
তোমোইয়া ইনুকাই
তোমোইয়া ইনুকাই (犬飼 智也, Tomoya Inukai; জন্ম: ১২ মে ১৯৯৩) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব উরাওয়া রেড ডায়মন্ডসের হয়ে রক্ষণভাগের খেলোয়াড় হিসেবে খেলেন।  তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।
২০২১ নামিবিয়া ত্রিদেশীয় সিরিজ
২০২১ নামিবিয়া ত্রিদেশীয় সিরিজ ছিল ২০১৯–২০২৩ আইসিসি পুরুষ ক্রিকেট বিশ্বকাপ লিগ ২ ক্রিকেট টুর্নামেন্টের ৮ম পর্ব যা ২০২১ সালের নভেম্বর মাসে নামিবিয়ায় অনুষ্ঠিত হয়। সিরিজটি ছিল ওমান, নামিবিয়া ও সংযুক্ত আরব আমিরাতের অংশগ্রহণে অনুষ্ঠিত একটি ত্রিদেশীয় সিরিজ, এবং সিরিজের ম্যাচগুলো খেলা হয় একদিনের আন্তর্জাতিক (ওডিআই) হিসেবে। আইসিসি পুরুষ ক্রিকেট বিশ্বকাপ লিগ ২ টুর্নামেন্টটি ছিল ২০২৩ পুরুষ ক্রিকেট বিশ্বকাপে খেলার যোগ্যতা অর্জনের একটি ধাপ।  ২০২০ সালের জানুয়ারি মাসে ৪র্থ পর্ব চলার সময় স্থগিত হওয়া দুটি ম্যাচ এ সিরিজের সূচিতে যোগ করা হয়।
সিরিজের প্রথম দুই ম্যাচ অনুষ্ঠিত হয় নামিবিয়া ও ওমানের মধ্যে, এবং দুই দল একটি করে ম্যাচে জয়লাভ করে। কিন্তু নভেম্বর মাসের শেষে আফ্রিকার দক্ষিণাঞ্চলে নতুন করোনাভাইরাসের নতুন এক প্রজাতি সংক্রান্ত ঝুঁকি বেড়ে যাওয়ার কারণে সিরিজের বাকি ম্যাচগুলো বাতিল করা হয়।
দলীয় সদস্য
তাংগেনি লুংগামেনি ও শন ফুশেকে নামিবিয়া দলে রিজার্ভ খেলোয়াড় হিসেবে রাখা হয়।
টেন্টাকল
জীববিজ্ঞানে টেন্টাকল বলতে বোঝায় এরকম নরম, নড়াচড়া করতে সক্ষম, লম্বা অঙ্গ যা কিছু জীবের প্রজাতিতে দেখা যায় যাদের বেশিরভাগই হল অমেরুদন্ডি। জীব শরীরবিদ্যায় টেন্টাকল সাধারণত এক জোড়া বা তার অধিক জোড়ায় দেখা যায়। জীবের টেন্টাকল প্রধাণত কাজ করে পেশীয় হাইড্রোস্টেটের মত। বেশিরভাগ টেন্টাকলই ব্যবহার করা হয় কোন কিছু ধরা, স্পর্ষ করা বা খাবার খাওয়ার কাজে। এগুলোর অনেক সময় অনুভূতি সংক্রান্ত কাজও থাকে যেমন স্পর্ষ করা, দেখা, গন্ধ বা স্বাদ নেয়া ইত্যাদি যার মধ্যমে খাদ্য বা হুমকির বিষয়ে জীবের বুঝতে পারে। এরূপ টেন্টাকলের উদাহরণ হল বিভিন্ন শামুকের মাথার উপরের চোখ। কিছু কিছু জীব টেন্টাকলকে ইচ্ছেমত ব্যবহার করতে পারে
একটি টেন্টাকল সাইরাসের (cirrus) মতই, তবে সাইরাসের টেন্টাকলের মত শক্তি, আকার, নমনীয়তা এবং স্পর্ষকাতরতার গুনাগুন নেই।
রামনাথপুর ইউনিয়ন
রামনাথপুর ইউনিয়ন নামে বাংলাদেশে মোট ২টি ইউনিয়ন রয়েছে। যথা:
স্পন্দন পরাগায়ন
thumb| স্পন্দন পরাগায়ন (: Sonication বা buzz pollination) হচ্ছে কিছু মৌমাছির দ্বারা পরাগ ছড়ানোর উদ্দেশ্যে ব্যবহৃত কৌশল যা ফুলের পরাগ উৎপাদনকারী অঙ্গ Stamen-এ অল্প বা বেশি ধারণ করে এবং এই প্রক্রিয়া উক্ত উদ্ভিদসমূহে পরাগায়নকে অধিক কার্যকর করে। টমেটো আর বেগুনের ক্ষেত্রে ভ্রমরই সবচে ভালো পরাগায়ন করতে পারে। নিম্নমুখী ফুলের শরীর নিচে থেকে পা দিয়ে আঁকড়ে ধরে ভ্রমর। এরপর তার উড্ডয়ন পেশী বা ফ্লাইট মাসল্‌-কে খুব দ্রুত গতিতে ল্যাবরেটরি টিউনিং ফর্কের মতো কাঁপাতে থাকে। দেখে মনে হয়, এই বুঝি উড়লো ভ্রমর। আদতে এই কাঁপুনিতে পরাগরেণুগুলি ঝুরঝুর করে খসে পড়ে তার দেহে, যেগুলোর কিছু জমা হয় তাদের পায়ের রোমশ থলি সিটি (Setae)তে এবং কিছু পরাগ লেগে যায় গর্ভমুণ্ডের ওপরে। এতে সুষ্ঠু পরাগায়ন হয়, টমেটো বেগুনের ফলন বাড়ে। এ ধরনের পরাগায়নকে উদ্ভিদবিদ্যার ভাষায় বলা হয় স্পন্দন পরাগায়ন বা Buzz pollination.নিচের উদ্ভিদসমূহে পরাগায়ন ঘটাতে স্পন্দন পরাগায়ন অধিক কার্যকর।:
ইন্টারনেটের ইতিহাস
ইন্টারনেটের ইতিহাস শুরু হয়, ইলেকট্রনিক কম্পিউটারের অগ্রগতির সাথে সাথে ১৯৫০ সালে। ইন্টারনেট সম্পর্কে জনসাধারণ প্রথম ধারণা প্রবর্তিত হয়েছিল, যখন কম্পিউটার বিজ্ঞান অধ্যাপক লিওনার্ড ক্রাইনরক তার গবেষণাগার ইউনিভার্সিটি অফ ক্যালিফোর্নিয়া, লস অ্যাঞ্জেলেস (ইউসিএলএ) থেকে অর্পানেটের মাধ্যমে একটি বার্তা স্ট্যানফোর্ড রিসার্চ ইনস্টিটিউট (এসআরআই) তে পাঠান। নেটওয়ার্ক সরঞ্জামের দ্বিতীয় অংশ সেখানে স্থাপিত করা হয়েছিল। ১৯৬০ সালের শেষ দিকে এবং ১৯৭০ সালের প্রথম দিকে প্যাকেট সুইচিং নেটওয়ার্ক যেমন ইউকের এনপিএল, সিক্লিডিস, মেরিট নেটওয়ার্ক, টিমনেট এবং টেলেনেট এর অর্পানেটে, মার্ক I বিভিন্ন প্রোটোকল ব্যবহার করে উন্নত করা হয়। অর্পানেট বিশেষ নেতৃত্ব দেয় ইন্টারনেটওয়ার্কিং এর প্রোটোকলের উন্নয়নের জন্য, যেখানে নেটওয়ার্কসমূহের একাধিক পৃথক নেটওয়ার্ক একটি নেটওয়ার্কের সাথে যোগ করা যেতে পারে।
অর্পানেটের অ্যাক্সেসের জন্য ১৯৮১ সালে একে সম্প্রসারিত করা হয়, যখন ন্যাশনাল সাইন্স ফাউন্ডেশন (এনএসএফ) কম্পিউটার সাইন্স নেটওয়ার্কের (সিএসএনএটি) উন্নয়ন করে এবং আবার ১৯৮৬ সালে যখন এনএসএফনেট মার্কিন যুক্তরাষ্ট্রে গবেষণা এবং শিক্ষা প্রতিষ্ঠান থেকে সুপার কম্পিউটার সাইটগুলোতে সংযুক্ত হওয়ার সুযোগ দেয়। ১৯৮০ সালের শেষের দিকে এবং ১৯৯০ সালের শুরুর দিকে বাণিজ্যিক ইন্টারনেট সেবা প্রদানকারীরা (আইএসপির) আবির্ভাব হতে থাকে। ১৯৯০ সালে অর্পানেট কর্মবিরত করা হয়। ১৯৯৫ সালে ইন্টারনেটকে বাণিজ্যিক পণ্যে পরিণত হয়, যখন এনএসএফনেট কর্মবিরত হয়, ইন্টারনেট ব্যবহারের বাণিজ্যিক বহন শেষ নিষেধাজ্ঞা সরিয়ে ফেলা হয়।
১৯৯০ সালের মাঝামাঝি থেকে, ইন্টারনেট সংস্কৃতিতে ও বাণিজ্যে এবং কাছাঁকাছি-তাৎক্ষণিক যোগাযোগ যেমন, ইলেকট্রনিক মেইল, ইনস্ট্যান্ট মেসেজিং, ভয়েস ওভার ইন্টারনেট প্রোটোকল (ভিওআইপি) "ফোন কল", দ্বি-মুখ ইন্টারেক্টিভ ভিডিও কল এবং ওয়ার্ল্ড ওয়াইড ওয়েবসহ ইন্টারনেট ফোরাম, ব্লগ, সামাজিক নেটওয়ার্কিং পরিষেবা এবং অনলাইনে কেনাকাটার ওয়েব সাইটসমূহে একটি বিপ্লবী প্রভাব বিস্তার করে।
গবেষণার এবং শিক্ষা সম্প্রদায় অব্যাহত বিকাশ এবং উন্নত নেটওয়ার্ক যেমন, এনএসএফস'র অতি উচ্চ-দ্রুতগতির ব্যাকবোন নেটওয়ার্ক পরিষেবা (ভিবিএনএস), ইন্টারনেট২ এবং জাতীয় ল্যামডারেল ব্যবহার করে। বড় ধরনের তথ্য আদান-প্রদান হয়ে থাকে উচ্চতর গতিসম্পন্ন ফাইবার অপটিক নেটওয়ার্কের মধ্যে যা ১-Gbit/s, ১০-Gbit/s, বা আরও বেশি হয়।
আজ ইন্টারনেট অনলাইন তথ্য, ব্যবসা, বিনোদন এবং সামাজিক নেটওয়ার্কিং এর জন্য ক্রমাগত বৃদ্ধি পেয়ে চলেছে।
প্যাকেট সুইচিং
একটি লজিক্যাল নেটওয়ার্কের সাথে কিছু ভিন্ন ভিন্ন ফিজিক্যাল নেটওয়ার্ক যুক্ত থাকবে নেটওয়ার্ক তৈরীর জন্য এটা ছিল একটি সমস্যা, যেটা প্যাকেট সুইচিং ধারণাকে এগিয়ে আনে। ১৯৬০ দশকের সময়, পল ব্যারন (আরএএনডি কর্পোরেশন) আমেরিকান মিলিটারির জন্য একটি নেটওয়ার্ক উৎপাদন করেন। ব্যারনের নেটওয়ার্কের মাধ্যমে পাঠানো তথ্য ভাগ হয়ে যেত, তিনি এটিকে ম্যাসেজ-ব্লক নামে দেন। স্বাধীনভাবে, ডোনাল্ড ডেভিস (ন্যাশনাল ফিজিক্যাল ল্যাবরেটরি) একটি অণুরূপ নেটওয়ার্ক ভিত্তি প্রস্তাব এবং বিকশিত করে, যার নাম দেন প্যাকেট-সুইচিং, শব্দটি যা এটার জন্য উপযুক্ত ছিল। লিওনার্ড ক্লেইনরক (এমআইটি) এই প্রযুক্তির গাণিতিক ত্বত্ত তৈরী করেন। টেলিফোন এর সার্কিট-সুইচিং প্রযুক্তির তুলনায় প্যাকেট-সুইচিং প্রযুক্তি ছিল ভাল, ব্যান্ডউডথের যথাযথ ব্যবহার এবং দ্রুত সাড়া পাওয়া যেত।
প্যাকেট সুইচিং হল একটি দ্রুত স্টোর-এবং-সামনে নেটওয়ার্কিং নকশা যেটা ম্যাসেজগুলোকে ভাগ করে আরবিট্রারি প্যাকেটগুলোয় পরিণত করে, রাউটিং ডিসিশন এটা তৈরী করে প্রতি প্যাকেটে। প্রথমদিকের নেটওয়ার্কগুলো ম্যাসেজ সুইচ ব্যবস্থা ব্যবহার করত, যেটায় শক্ত একটি রাউটিং গঠন সিঙ্গেল পয়েন্ট ভুলের প্রবণতা থাকত।
এনপিএল
১৯৬৫ সালে ন্যাশনাল ফিজিক্যাল ল্যাবরেটরি (যুক্তরাজ্য) ডোনাল্ড ডেবিস প্রস্তাব করেন জাতীয় তথ্য নেটওয়ার্ক যেটা হবে প্যাকেট সুইচিং কে ভিত্তি করে। এটি জাতীয়ভাবে গ্রহণ করা হয়নি, কিন্তু ১৯৭০ এ তিনি নকশা করেন এবং তৈরী করেন মার্ক-১ প্যাকেট সুইচ নেটওয়ার্ক যেটা ল্যাবরেটরির কাজে ব্যবহার করা হয় এবং এভাবে প্রমাণ করেন যে এটা চালান যায়। ১৯৭৬-এ ১২টি কম্পিউটার এবং ৭৫ টি টার্মিনাল ডিভাইস একত্র করা হয় এবং ১৯৮৬ সালে ইন্টারনেট এর জায়গা দখল করে নেয়ার আগ পযর্ন্ত আরো যোগ করা হয়।
সাইক্লেডস
এটি ছিল একটি প্যাকেট সুইচিং নেটওয়ার্ক যার নকশা এবং পরিচালনা করেন একজন ফ্রেন্ঞ্চ গবেষক লুইস পোওজিন। এটার প্রথম বিশদব্যাখ্যা করা হয় ১৯৭৩-এ, এটা তৈরী করা হয়েছিল অর্পানেট শুরু করার বিকল্প হিসেবে এবং নেটওয়ার্ক ভিত্তিক গবেষণাকে সহায়তা প্রদান করতে। এটাই প্রথম নেটওয়ার্ক যেখানে হোস্টরা (নেটওয়ার্কের জায়গায়) তাদের পাঠানো ডাটার নির্ভরযোগ্যতার জন্য দায়ী থাকত। অনির্ভরযোগ্য তথ্য পাঠানোর জন্য অনির্ভরযোগ্য ডেটাগ্রাম এবং এন্ড টু এন্ড প্রোটোকল ব্যবস্থা দায়ী।
টিসিপি/আইপি
right|thumb|320px|Map of the [[TCP/IP test network in February 1982]]
লাতিন আমেরিকা
অন্যান্য অঞ্চলের সাথে, লাতিন আমেরিকা এবং ক্যারিবিয়ান ইন্টারনেট অ্যাড্রেসেস রেজিস্ট্রি (LACNIC) এই এলাকার আইপি ঠিকানা, জায়গা এবং অন্যান্য মূল্যবান তথ্য ব্যবস্থাপনা করে। এটির মূল কার্যনিবার্হী ভবন উরুগুয়ে, এটি ডিএনএস রুট, রির্ভাস রুট এবং অন্যান্য সেবা দিয়ে থাকে।
গোফার থেকে ডব্লিউডব্লিউডব্লিউ
thumb|200px|This [[NeXT Computer was used by Sir Tim Berners-Lee at CERN and became the world's first Web server.]]
অনলাইন জনসংখ্যা ভবিষ্যতবানী
জুপিটার রিসার্চ দ্বারা পরিচালিত একটি গবেষণায় দেখা যায় যে, জনসংখ্যার ৩৮% অনলাইন ব্যবহার করলে এটা বুঝা যাবে যে, ২০১১ তে, পৃথিবীর জনসংখ্যার ২২% লোক ইন্টারনেট ব্যবহার করবে নিয়মিত। রিপোর্টে বলা হয় ১•১ বিলিয়ন লোক নিয়মিত ইন্টারনেট ব্যবহার করে। গবেষণার জন্য জুপিটার রিসার্চ অনলাইন ব্যবহারকারীদের কে জনসংখ্যা হিসেবে আখ্যায়িত করেছে যারা প্রতিদিন ইন্টারনেট ব্যবহার করে। এতে সেলুলার টেলিফোন বাদ দেয়া হয়েছে শুধুমাত্র বহুল ব্যবহৃত ইন্টারনেট প্রবেশের মাধ্যমকেই গণনা করা হয়েছে যেমন- মডেম।
কে.আর.এস.-ওয়ান
লরেন্স কৃষ্ণ পার্কার (জন্মঃ আগস্ট ২০,১ ৯৬৫) কে.আর.এস.-ওয়ান নামেই বেশি পরিচিত। তিনি একজন বিখ্যাত মার্কিন র‍্যাপার। তিনি বিখ্যাত সঙ্গীত দল Boogie Down Productions এর একজন সদস্য। ১৯৮০ সালে আরেকজন বিখ্যাত ডিজে DJ Scott La Rockin এর সাথে মিলে এই দলটি গঠন করেন। ১৯৯৩ সাল থেকে কে.আর.এস.-ওয়ান নিজের নামে এ্যালবাম বের করা শুরু করেন। তিনি রাজনৈতিক সচেতন সঙ্গীতশিল্পী এবং Stop the Violence Movement নামে আন্দোলনের সাথে যুক্ত দীর্ঘদিন ধরে। তিনি তার বিভিন্ন গানে নানা রাজনৈতিক বিষয়বস্তু এনে আলোচিত হয়েছেন। thumbnail|কে.আর.এস.-ওয়ানের ২০০৬ সালে বেলজিয়ামে সঙ্গীত পরিবেশনা
জন্ম
কে.আর.এস.-ওয়ান ১৯৬৫ সালে নিউইয়র্কে জন্মগ্রহণ করেন। তার নাম ছিল লরেন্স পার্কার। ১৪ বছর বয়সে তিনি ঘর ছাড়েন। এরপর তিনি হরেকৃষ্ণ আন্দোলনের সাথে যুক্ত হয়ে পড়েন এবং ইস্কনের প্রতি অনুরক্ত হয়ে পড়েন।
কে.আর.এস.-ওয়ান নামের উৎস
KRS- One এর অর্থ Knowledge Reigns Supreme Over Nearly Everyone। KRS অংশটুকু কৃষ্ণ (KRISHNA) নামের থেকে গ্রহণ করেছেন। আর ওয়ান অংশ টুকু graffiti সংস্কৃতি থেকে এনেছেন যেখানে শিল্পী তার শেষে ওয়ান যোগ করে দেন।
এ্যালবাম
তার একক এ্যালবাম গুলো হল Return of the Boom Bap	1993 KRS-One	1995 I Got Next	1997 The Sneak Attack	2001 Spiritual Minded	2002 The Mix Tape	2002 Kristyles	2003 Keep Right	2004 Life	2006 Adventures in Emceein	2008 Maximum Strength	2008 Back to the L.A.B. (Lyrical Ass Beating)	2010
ইব্রাহিম নাসের
ইব্রাহিম নাসের (إبراهيم; ১৮৯৫ — ১৯৮৫) ছিলেন একজন আরব ফিলিস্তিনি বিদ্রোহী কমান্ডার এবং রাজনীতিবিদ।
জীবনী
নাসের আনাবতা শহরে জন্মগ্রহণ করেন, বৈরুতে প্রাথমিক ও মাধ্যমিক শিক্ষা লাভ করেন, পরবর্তীতে ১৯১২ সালে স্নাতক পাশ করেন। এরপর তিনি কায়রোর আল-আজহার বিশ্ববিদ্যালয়ে ভর্তি হন এবং ১৯১৪ সাল পর্যন্ত পড়াশোনা করেন। প্রথম বিশ্বযুদ্ধের সময় (১৯১৪-১৯১৮), তিনি ইস্তাম্বুলের মিলিটারি একাডেমিতে যোগদান করেন এবং উসমানীয় সেনাবাহিনীতে একজন অফিসার হিসেবে নিযুক্ত হন। ১৯১৬ সালের মাঝামাঝি সময়ে তিনি দলত্যাগ করেন এবং অটোমান শাসনের বিরুদ্ধে আরব বিদ্রোহে অংশগ্রহণ করেন। নাসের হেজাজ থেকে আকাবার সম্মুখভাগে এবং জর্ডান নদীর পূর্ব দিকে দারা শহরের সামনে যুদ্ধ করেছিলেন।
ইব্রাহিম নাসের টাইবেরিয়াসের হিতিন স্কুলের অধিদপ্তরে পাঁচ বছর, তারপর সাফাদের আল-খালিসা স্কুলে দুই বছর এবং তারপর নাজারেথের আইন মাহিলে ১৯২২ থেকে ১৯৩১ সালের মধ্যে দুই বছর শিক্ষক হিসাবে কাজ করেছিলেন, যেখানে ব্রিটিশ ম্যান্ডেট সরকারের জ্ঞান ব্যবস্থাপনা বিভাগ তার রাজনৈতিক ও সাংস্কৃতিক কার্যকলাপ এবং স্থানীয় আরব সংবাদপত্রে লেখায় অংশগ্রহণ এবং বিদ্যমান শিক্ষা পাঠ্যক্রমকে চ্যালেঞ্জ করার প্রচেষ্টার পরিপ্রেক্ষিতে তাকে বহিষ্কার করে।
১৯৩২ সালে নাসার যুব কংগ্রেস পার্টিতে যোগ দেন এবং ১৯৩৫ সালে দ্বিতীয় সম্মেলনে কার্যনির্বাহী কমিটির অফিসের দায়িত্ব পালন করেন। যখন প্রিন্স সৌদ বিন আব্দুল আজিজ জেরুজালেমে যাওয়ার পথে আনাবতা শহরের মধ্য দিয়ে যাচ্ছিলেন তখন স্বাগত জানাতে তিনি একটি স্বাগত বক্তব্য দেন।
নাসের ১৯৩৬-৩৯ সালে ফিলিস্তিনে আরব বিদ্রোহে যোগ দেন এবং তুলকারমের পূর্বদিকের এলাকায় যুদ্ধ করেন। তিনি আনাবতা ভিত্তিক বিদ্রোহীদের একটি দল গঠন করেন এবং ১৯৩৬ সালের আগস্টের শেষের দিকে নেতা ফাওজি আল-কাউকজি ফিলিস্তিনে পৌঁছালে নাসের বিদ্রোহী নেতাদের একটি সভায় অংশ নেন। তিনি জুন মাসে তুলকার্মের কাছে আনাবতার যুদ্ধে লড়াই করেন, এই যুদ্ধে দুই ব্রিটিশ সৈন্য নিহত হয় ও একটি ব্রিটিশ যুদ্ধবিমান গুলিবিদ্ধ হয়। নাসের জাবা, বেইট ইম্রিন এবং কাফর সুরের যুদ্ধেও অংশ নিয়েছিলেন। বিদ্রোহের সময় তিনি কাউকজি কর্তৃক প্রতিষ্ঠিত অর্থ কমিটির সদস্য হিসেবে দায়িত্ব পালন করেন, যেখানে বিশিষ্ট বিদ্রোহী নেতারা ছিলেন।
নাসের ১৯৮৫ সালে ৯০ বছর বয়সে মারা যান।
পরিবার
তার মেয়ে মাহফুজা ফিলিস্তিনি কবি আব্দুল রহিম মাহমুদকে বিয়ে করেন এবং তিনি ফিলিস্তিনি রাজনীতিবিদ তায়েব আবদেল রহিমের পিতামহ। নাসেরের মোহাম্মদ নামে একটি ছেলেও ছিল।
নীল দাঁড়িওয়ালা
নীল দাঁড়িওয়ালা একটি ফরাসি লোককথা, চার্লস পেরোলের লেখা সংস্করণটিই বর্তমানে সবচেয়ে বেশি প্রচলিত। গল্পটি প্রথম প্রকাশিত হয় প্যারিসে ১৬৯৭ সালে জানুয়ারিতে হিস্ট্রিস অও কন্তেস দ্যু টেম্পস প্যাসে নামক (বাংলা: হারানো সময়ের গল্পগাঁথা) বইয়ে,  বইটি পেরোলের আটটি রূপকথার সংগ্রহ। নীল দাঁড়িওয়ালা থেকে অনুপ্রাণিত হয়ে এপর্যন্ত অনেক কিংবদন্তি, চলচ্চিত্র, সাহিত্য রচিত হয়েছে।
কাহিনী
নীল দাঁড়িওয়ালা প্রভূত সম্পদ আর ক্ষমতার অধিকারী একজন সম্ভ্রান্ত পুরুষ। কৌতুহলোদ্দীপক ব্যাপার হচ্ছে, তিনি যে তরুণীকেই বিয়ে করেন, সেই রহস্যজনকভাবে গায়েব হয়ে যায়। এভাবে তিনি বেশ কয়েকজন সুন্দরী তরুণীকে বিয়ে করেছেন। নীল দাঁড়িওয়ালা যখনই প্রতিবেশীদের বিয়ের জন্য প্রস্তাব দিতেন, তাদের মেয়েরা আতঙ্কে সন্ত্রস্ত হয়ে পড়তো। তার আয়োজিত এক চমৎকার ভোজসভায় তিনি বিয়ের জন্য দুই বোনকে পছন্দ করেন; কিন্তু তাদের কেউই এতে রাজি ছিলোনা। তিনি তাদের তার সাথে দূরবর্তী অঞ্চলে এক বিলাসবহুল জীবনের স্বপ্ন দেখান। অবশেষে ছোটবোন তাকে বিয়ে করতে সম্মত হয়।
কামরায় প্রবেশ করতেই সে আতঙ্কে জমে গেলো। রক্তে ভেসে যাচ্ছে ঘর, দেয়াল থেকে হুকের সাথে সাথে ঝুলছে সারি সারি লাশ। লাশগুলো যে কার বুঝতে বাকি রইলোনা তার। নীল দাঁড়িওয়ালার প্রাক্তন স্ত্রীদের নির্মম পরিণতি দেখে কখন যে রক্তমাখা মেঝেতে চাবিছড়া পড়ে গিয়েছিলো বুঝতেই পারলোনা সে। যখন বোধ ফিরে এলো চাবিছড়া নিয়ে দ্রুত ঘর ত্যাগ করলো সে। চাবি থেকে রক্ত মোছার জন্য সে পাগলের মতো ধৌত করতে লাগলো। কিন্তু বিশেষ ক্ষমতা সম্পন্ন এই চাবি থেকে রক্তের দাগ মুছতে ব্যর্থ হল সে। নিজের আসন্ন বিপদ বুঝতে পেরে নিজের বোনকে সব ঘটনা খুলে বললো। তারা কাল সকালেই এ জায়গা থেকে পালানোর জন্য একটা পরিকল্পনা করলো।
পরদিন সকালে অপ্রত্যাশিতভাবে দৃশ্যপটে নীল দাঁড়িওয়ালার আবির্ভাব ঘটলো। রক্তমাখা চাবিছড়া দেখে বুঝতে বাকি রইলোনা কী ঘটেছে। অন্ধ ক্রোধে স্ত্রীর দিকে তেড়ে গেলে সে, মেয়েটি রাগে উন্মত্ত স্বামীর কাছে বড় বোনের সাথে শেষবারের মতো দেখা করতে চাইলো । কিন্তু সে কোনো কথাই শোনতে রাজি নয়, যেন এক খুনে নেশা পেয়ে বসেছে তাকে। মেয়েটিকে আঘাত করতে উদ্যোত হতেই মেয়েটির বড় বোন এবং ভাই উপস্থিত হলো। বোনকে বাঁচাতে তারা নীল দাঁড়িওয়ালাকে হত্যা করলো।
নীল দাঁড়িওয়ালার সমস্ত সম্পদের উত্তরাধিকার হলো মেয়েটি। তার ভাই বোনদের বিয়ে দিতে এই সম্পদের খানিক খরচ করলো সে। অবশেষে নিজেও বিয়ে করলো। নীল দাঁড়িওয়ালা নামক অভিশপ্ত অতীত ভুলে নতুন জীবন শুরু করলে সে।
বেশি বয়সে যৌনক্রিয়া
বেশি বয়সে যৌনক্রিয়া এই বিষয়টি যৌন উদ্দীপনা, যৌন কর্মকাণ্ড, আগ্রহ, অভিমুখিতা, অন্তরঙ্গতা, স্বভাব, এবং সামগ্রিক ভাবে মধ্যবয়সী ও বেশি বয়সের মানুষের যৌনতাকে বুঝায়; একই সাথে সমাজ অধিক বয়সে যৌনক্রিয়াকে কীভাবে গ্রহণ করে, তা নিয়েও বিষয়টি আলোচনা করে। বয়স বৃদ্ধির সাথে সাথে এই অন্তরঙ্গতার ইচ্ছা হ্রাস পায় না। যদিও বেশি বয়সে যৌন অভিব্যক্তি প্রকাশে নানা বাধা বিপত্তি দেখা যায় এবং যৌন ইচ্ছা পুর্ন করতে নিরুৎসাহিত করা হয়। বেশি বয়সে, যৌনতা একটা ট্যাবু হিসেবে বিবেচনা করা হয়; যদিও এটা স্বাস্থ্যকর চর্চা হিসেবে বিবেচিত। তবে বয়স যৌনতায় একটা প্রভাব ফেলতে পারে। যদিও মানব শরীরের বেশি বয়সের ফলে তার প্রজননে একটা প্রভাব পরে। তবে যৌন কর্মকাণ্ড জীবনের শেষ বছরেও করা যায়।
শারীরিক পরিবর্তন
নারী এবং পুরুষ উভয়েরই কামপ্রেরণা বয়স বৃদ্ধির সাথে সাথে হ্রাস পায় কিন্ত কখনোই সম্পুর্ণভাবে কামহীন হয়ে যায় না। নারীর কাম ভাব পুরুষের চেয়ে দ্রুত হ্রাস পায়। যদিও সবার ক্ষেত্রে হ্রাস পায় না। নারীর জৈবিক ক্রিয়া-রজোনিবৃত্তির জন্য; তার যৌন উদ্দীপনা স্তিমিত হয়ে যায়। কিছু ক্ষেত্রে যোনিতে অনুপ্রবেশ বেশি বয়সের নারীতে বেদনাদায়ক হয় (উদাহরণস্বরুপ দেখুন ভ্যাজিনিসমুস)। যাইহোক, হরমোন প্রতিস্থাপন থেরাপি নারীর রজোনিবৃত্তির হার হ্রাস করতে পারে এবং নারীর অনেক সুযোগ আছে; যার মাধ্যমে তারা যৌন জীবন উপভোগ করতে পারে। একইভাবে পুরুষের জন্য ইরেক্টাইল ডিসফানশন চিকিৎসা; তাকে যৌন উদ্দীপনায় সক্রিয় করে তোলে।
আলবার্তো ফার্নান্দেজ
আলবার্তো এঞ্জেল ফার্নান্দেজ (জন্ম ২ এপ্রিল ১৯৫৯) একজন আর্জেন্টিনার রাজনীতিবিদ, আইনজীবী এবং অধ্যাপক, ২০১৯ সাল থেকে আর্জেন্টিনার রাষ্ট্রপতি হিসাবে দায়িত্ব পালন করছেন।
বুয়েনোস আইরেসে জন্মগ্রহণকারী ফার্নান্দেজ বুয়েনোস আইরেস বিশ্ববিদ্যালয়ে পড়াশোনা করেন, যেখানে তিনি ২৪ বছর বয়সে আইনের ডিগ্রি অর্জন করেন এবং পরে ফৌজদারি আইনের অধ্যাপক হন। তিনি বুয়েনোস আইরেসের ডিলিবারেটিভ কাউন্সিল এবং আর্জেন্টিনার চেম্বার অব ডেপুটিজ-এর একজন উপদেষ্টা হিসাবে জনসেবায় আত্মনিয়োগ করেন। নেস্টর কিরচনার রাষ্ট্রপতি থাকাকালে, ২০০৩ সালে, তিনি মন্ত্রিসভার প্রধান হিসাবে নিযুক্ত হন। এর আগে তিনি ক্রিস্টিনা ফার্নান্দেজ দে কিরচনার রাষ্ট্রপতি ছিলেন।
মধ্যপন্থী-বাম পেরোনিস্ট জাস্টিসিয়ালিস্ট পার্টির সদস্য, ফার্নান্দেজ ২০১৯ সালের রাষ্ট্রপতি নির্বাচনে দলের প্রার্থী ছিলেন, তৎকালীন প্রেসিডেন্ট মরিসিও ম্যাক্রিকে ৪৮% ভোট পেয়ে পরাজিত করেছিলেন। আর্জেন্টিনায় কোভিড -১৯ মহামারীর কয়েক মাস আগে তিনি তার রাষ্ট্রপতিত্ব শুরু করেছিলেন।
পররাষ্ট্রনীতিতে, তার রাষ্ট্রপতির প্রথম মাসের মধ্যে, ফার্নান্দেজ ব্রাজিলের প্রেসিডেন্ট জাইর বলসোনারুর সাথে দ্বন্দ্বের কারণে ব্রাজিলের সাথে আর্জেন্টিনার সম্পর্ককে ভোগান্তি হিসেবে বিবেচনা করেছিলেন। তিনি আমেরিকান স্টেটস অর্গানাইজেশনের সিদ্ধান্তকে প্রশ্নবিদ্ধ করেছিলেন এই বলে যে, ইভো মোরালেসের পুনঃ নির্বাচনী জালিয়াতি অসাংবিধানিক ছিল।
প্রাথমিক জীবন এবং কর্মজীবন
ফার্নান্দেজের জন্ম বুয়েনোস আইরেসে এবং তিনি সেলিয়া পেরেজ ও তার প্রথম স্বামীর পুত্র। পরবর্তীতে তাদের বিবাহবিচ্ছেদ হয়। পরবর্তীতে সেলিয়া (হুয়ান ডোমিংগো পেরনের ব্যক্তিগত ফটোগ্রাফারের বোন) বিচারক কার্লোস পেলাজিও গালান্দেজকে ( র্যাডিকাল সিভিক ইউনিয়নের একজন সিনেটরের ছেলেকে) বিয়ে করেছিলেন। আলবার্তো ফার্নান্দেজ, যিনি তার সত্যিকারের বাবাকে খুব কমই চিনতেন, তিনি পেলাজিওকে তার বাবা বলে মনে করেন।
আলবার্তো ফার্নান্দেজ বুয়েনোস আইরেস বিশ্ববিদ্যালয়ে আইন বিষয়ে পড়াশোনা করেছেন। তিনি ২৪ বছর বয়সে স্নাতক হন এবং পরে ফৌজদারি আইনের অধ্যাপক হন। তিনি বুয়েনোস আইরেসের ডিলিবারেটিভ কাউন্সিল এবং আর্জেন্টিনার চেম্বার অব ডেপুটিজ-এর একজন উপদেষ্টা হিসাবে জনসেবায় প্রবেশ করেন। তিনি অর্থনীতি মন্ত্রণালয়ের আইন বিষয়ক উপপরিচালক হয়েছিলেন। নবনির্বাচিত প্রেসিডেন্ট কার্লোস মেনেম কর্তৃক বীমা সুপারিনটেনডেন্ট হিসেবে মনোনীত হয়ে, ফার্নান্দেজ ১৯৮৯ থেকে ১৯৯২ সাল পর্যন্ত লাতিন আমেরিকান ইন্স্যুরেন্স ম্যানেজার অ্যাসোসিয়েশনের সভাপতি হিসেবে দায়িত্ব পালন করেন এবং বীমা ম্যানেজার ইন্টারন্যাশনাল অ্যাসোসিয়েশনের সহ-প্রতিষ্ঠাতা। ফার্নান্দেজকে ১৯৯২ সালে আর্জেন্টিনার দশজন অসাধারণ তরুণের মধ্যে একজন হিসেবে মনোনীত করা হয় এবং অন্যান্য স্বীকৃতির মধ্যে শতাব্দীর অন্যতম ব্যবসায়ী হিসেবে সহস্রাব্দ পুরস্কারে ভূষিত করা হয়। এই সময়ে তিনি বুয়েনোস আইরেস প্রাদেশিক সাবেক গভর্নর এডুয়ার্ডো ডুহাল্ডের সাথে রাজনৈতিকভাবে ঘনিষ্ঠ হন।
দেশি কালো ভ্রমর
দেশি কালো ভ্রমর (ইংরেজি: Indian Bhanvra বা violet carpenter bee বা Xylocopa violacea) হচ্ছে সাধারণ কার্পেন্টার মৌমাছির একটি ইউরোপীয় প্রজাতি এবং ইউরোপের বৃহত্তম মৌমাছিগুলোর একটি। Xylocopa, গণের অধিকাংশ প্রজাতিগুলোর মতোই এরা মরা কাঠে বাসা বাঁধে।
দেশি কালো ভ্রমর দেখতে খুবই সুন্দর যার ডানাগুলো ঘণ ময়ূরী নীল, আমরা প্রায়শ যার উপমা দিয়ে থাকি ভ্রমর কালো চোখের সাথে। এসব ভ্রমর-পুরুষ এলাকার রক্ষনাবেক্ষন করে, আস্তানার আশেপাশে কোনো প্রাণিকে দেখলেই তাকে প্রহরায় রাখতে চায়। মুখের ওপর, দেহের চারদিকে সশব্দে উড়তে থাকে, এমন কি গায়েও বসতে পারে, কিন্তু হুল ফোটায় না। ছেলেদের অবশ্য হুল থাকে না, হুল থাকে মেয়ে-ভ্রমরের। কিন্তু ভ্রমরীও বাসাবাড়ি আর মধু-পরাগ আহরণ নিয়ে এতো ব্যস্ত থাকে যে কারো প্রতি দৃকপাত করার সময় তাদের থাকে না। তবে বেশি উত্ত্যক্ত করলে হুল তো ফোটাতেই পারে, কিন্তু তার নজীর মৌমাছির চেয়ে অনেক কম।
দেশি কালো ভ্রমর লালন করা মৌমাছি পালার মতো অতোটা সহজ নয়। ভ্রমর বাস করে নরম কাঠের ভেতরে, যার বেশিরভাগ মরা কাঠ কিন্তু পচা কাঠ নয়। আমাদের দেশে জাম, কণকচূড়া, শালগজারি গাছে ভ্রমরের বাসা দেখা যায়। মেটিং-এর পরে ডিম পাড়ার সময় হলে মেয়ে-ভ্রমর গাছের গায়ে গর্ত করে এক-দেড় ইঞ্চি ভেতরে ঢোকে তারপর বাঁয়ে ডানে কাঠের আঁশ বরাবর কয়েকটি প্রকোষ্ঠ তৈরি করে যেগুলো বেড়া দেয় পাতলা কাঠের টুকরো দিয়ে। এর ভেতরে পরাগরেণু আর একটু মধু রেখে ডিম পাড়ে, তারপর বন্ধ করে দেয় সেগুলো। বাচ্চারা বড় হলে বেরিয়ে আসে গ্রীষ্মের শেষে। অনেক ক্ষেত্রে ভ্রমরীর মেয়ে আর বোনও একই নিবাসে থেকে যায়, কিন্তু পরিবারের সদস্য সংখ্যা নগন্যই থাকে। এরা স্বতন্ত্র, যুথবদ্ধ সামাজিক নয়, কিন্তু মানুষের সমাজের জন্য অপূরণীয় কাজ করে। এরা স্পন্দন-পরাগায়নের মাধ্যমে ফুলের বংশবিস্তারে সহায়তা করে।
ভ্যান্ডারবিল্ট বিশ্ববিদ্যালয়
ভ্যান্ডারবিল্ট বিশ্ববিদ্যালয় টেনেসির ন্যাশভিল এ অবস্থিত একটি বেসরকারী বিশ্ববিদ্যালয়। এটি ১৮৭৩ সালে প্রতিষ্ঠিত হয়।
হোকুসাই
thumb|left|280px|[[কানাগাওয়ার লহরীতলে|কানাগাওয়ার মহা ঢেউ]]
কাৎসুশিকা হোকুসাই (জাপানি: 葛飾北斎, ৩১শে অক্টোবর ১৭৬০ - ১০ই মে ১৮৪৯) এদো যুগের প্রখ্যাত জাপানি চিত্রশিল্পী। তার সময়ে তিনি জাপানে চীনা চিত্রশিল্পের নেতৃস্থানীয় পণ্ডিত ছিলেন এবং আরো ছিলেন সচেতনতাবোধ ও বিশ্বাসযোগ্যতার সমর্থক। এছাড়া তিনি জাপানে উকিয়োয়ে চিত্র ঘরাণার ("ভাসমান বিশ্বের ছবি") অগ্রদূত ছিলেন। তার প্রথমদিকের ছবির সবগুলোই ছিল এই ঘরাণার। এ ধরনের ছবিগুলোর বিষয়বস্তু ছিল প্রাকৃতিক দৃশ্য ও অভিনেতাদের এক-কাগজের প্রিন্ট, হাতে করা ছবি এবং সুরিমোনো (ছাপা বস্তু)। সুরিমোনোর উদাহরণ হচ্ছে অভিবাদন ও ঘোষণা পত্র। জীবনের শেষের দিকে তিনি প্রথাগত সামুরাই ও চীনা শিল্পের দিকে আকৃষ্ট হয়ে পড়েন। ১৮২৬ থেকে ১৮৩৩ সালের মধ্যে তার বিখ্যাত উড-ব্লক প্রিন্টিং সিরিজ "ফুজি পর্বতের ছত্রিশটি দৃশ্য" প্রকাশিত হয়। এই ছবিগুলো জাপানি প্রাকৃতিক দৃশ্য প্রিন্টিংয়ের ইতিহাসে উল্লেখযোগ্য স্থান অধিকার করে আছে।
দ্য পলিনেটর পাথওয়ে
দ্য পলিনেটর পাথওয়ে (ইংরেজি: The Pollinator Pathway) হচ্ছে ওয়াশিংটনের সিয়াটলের কলম্বিয়া সড়কের দুধারে অবস্থিত এক মাইল দীর্ঘ ও ১২ ফুট প্রশস্ত পরাগায়ন-বান্ধব বাগান। কালো ভ্রমর ও ডোরাকাটা ভ্রমর রক্ষার উদ্দেশ্যে আমেরিকার একজন শিল্পী ও প্রকৃতিবিদ সারাহ বার্গম্যান এটির কাজ শুরু করেছেন ২০০৮ সাল থেকে।এখানে ঘাসের পরিবর্তে প্রাধান্য পেয়েছে মৌমাছি ও ভ্রমরের উপযোগী পরাগ ও মধুসমৃদ্ধ গাছ। এদের সুস্থভাবে বেঁচে থাকার ওপরে নির্ভর করে এতদঞ্চলের এক তৃতীয়াংশ খাদ্য সরবরাহ। এই দীর্ঘ করিডোর বাগানের জন্যে বিশ্ববিদ্যালয়ের ছাত্র-ছাত্রী এবং স্বেচ্ছাসেবকরা অবিরাম কাজ করে যাচ্ছেন, কাজ করছেন বেশ কিছু পতঙ্গবিদ। সিয়াটল বিশ্ববিদ্যালয় এবং ওয়াশিংটন বিশ্ববিদ্যালয়ের ক্লাসরুমের সঙ্গেও এই বাগানকে সম্পৃক্ত করা হয়েছে।
বিভিন্ন কারণে কালো ভ্রমর ও ডোরাকাটা ভ্রমরের সংখ্যা দিনদিন লোপ পেয়ে যাচ্ছে। পরিবেশ দূষণ, বসতবাটি নির্মাণের জায়গার অভাব, কীটনাশকের ব্যবহার এর প্রধান কারণ। ভবিষ্যতে অনাহূত বায়ো-ইন্সেক্টিসাইড সন্নিবেশিত ফুলের বিষাক্ত পরাগও ভ্রমরের বেঁচে থাকার জন্যে হুমকি স্বরূপ দেখা দিতে পারে।
বন টেপারি
বন টেপারি (native gooseberry, wild cape gooseberry বা pygmy groundcherry) (বৈজ্ঞানিক নাম: Physalis minima) হচ্ছে সোলানাসি পরিবারের একটি উদ্ভিদ প্রজাতি। এটি প্যানট্রপিক্যাল বাৎসরিক আগাছা, যা পরিপুষ্টতার সময় ২০-৫০ সেমি উঁচু হয়। বনটেপারির ভেতর একটিমাত্র ফল হয়, পাকলে লাল হয়, ভেতরে অনেকগুলি ছোট বীজ থাকে। চীনদেশে সালাদে ব্যবহার করা হয়, খেতে সুস্বাদু, টকটক। এর ফলের চারদিকে কাগজমতো আবরণ থাকে যা পাকলে বাদামি বর্ণের হয়। ফল পাকার পর ফলটি মাটিতে ঝরে পড়ে। আকৃতিগত সাদৃশ্যের কারণে এর আরেক নাম চায়নিজ ল্যান্টার্ন। এর ভেষজ গুণ আছে।
বাংলাদেশ ফুটবল ফেডারেশন
বাংলাদেশ ফুটবল ফেডারেশন (এছাড়াও সংক্ষেপে বিএফএফ এবং বাফুফে নামে পরিচিত) হচ্ছে বাংলাদেশের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৭২ সালে প্রতিষ্ঠিত হয়েছে। এটি প্রতিষ্ঠার ৪ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ২ বছর পর ১৯৭৪ সালে সংস্থাটি তাদের আঞ্চলিক সংস্থা এএফসির সদস্যপদ লাভ করে। এই সংস্থার সদর দপ্তর বাংলাদেশের রাজধানী ঢাকার মতিঝিলের বঙ্গবন্ধু জাতীয় স্টেডিয়ামের নিকটবর্তী বিএফএফ ভবনে অবস্থিত।
এই সংস্থাটি বাংলাদেশের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে বাংলাদেশ প্রিমিয়ার লিগ, বাংলাদেশ চ্যাম্পিয়নশিপ লিগ এবং ফেডারেশন কাপের মতো প্রতিযোগিতার সকল কার্যক্রম পরিচালনা করে। ২০১৫ সালে সংস্থাটি এএফসি থেকে অ্যাসপায়ারিং মেম্বার অ্যাসোসিয়েশন অব দ্য ইয়ার এর পুরস্কার জয়লাভ করেছে। বর্তমানে বাংলাদেশ ফুটবল ফেডারেশনের সভাপতির দায়িত্ব পালন করছেন কাজী সালাউদ্দিন এবং ভারপ্রাপ্ত সাধারণ সম্পাদকের দায়িত্ব পালন করছেন ইমরান হোসেন তুষার।
ইতিহাস
১৯৭২ সালের ১৫ই জুলাই তারিখে তৎকালীন শিক্ষা, সংস্কৃতি ও ক্রীড়া বিষয়ক মন্ত্রী অধ্যাপক ইউসুফ আলী বাংলাদেশ ফুটবল ফেডারেশন প্রতিষ্ঠা করেছিলেন। তিনিই বাফুফের প্রথম সভাপতি এবং ওয়ারী ক্লাবের আবুল হাসেম প্রথম সাধারণ সম্পাদক ছিলেন। ১৯৭৩ সালে সংস্থাটি ফুটবলের আঞ্চলিক সংস্থা এএফসি এবং ১৯৭৪-এ আন্তর্জাতিক সংস্থা ফিফার সদস্য পদ পায় বাংলাদেশ ফুটবলের ফেডারেশনের সর্বোচ্চ সংস্থা। ১৯৮২–৮৬ ও ১৯৯৮–২০০২ সালে দুই দফায় বাংলাদেশ এএফসির কার্যনির্বাহী সদস্য নির্বাচিত হয়েছিল। অবসরপ্রাপ্ত মেজর হাফিজউদ্দিন আহমেদ ১৯৯০–৯৪ সালের জন্য এএফসির সহ-সভাপতিও নির্বাচিত হন। ফুটবল ফেডারেশন ১৯৪৮ সাল থেকে ঢাকা ফুটবল লিগের আয়োজন করে আসছে। বাংলাদেশ স্বাধীন হওয়ার পরও উক্ত লিগ ধারাবাহিকতা ধরে রেখেছে।
সক্রিয়
বর্তমানে বাফুফে দ্বারা পরিচালিত প্রতিযোগিতাগুলির মধ্যে রয়েছে:
অফিসিয়াল অংশীদার
বাংলাদেশে টাটা গাড়ির একমাত্র পরিবেশক নিটোল-টাটা ২০০০ থেকে ২০০৫ সালের মধ্যে সরকারী স্পনসর ছিল।
এপ্রিল ২০০৮-এ, বাফুফে বাংলাদেশ ফুটবল ফেডারেশনের স্পনসরশিপ হিসাবে তিন বছরের জন্য একটি বহুজাতিক মোবাইল অপারেটর কোম্পানি, সিটিসেল (প্যাসিফিক বাংলাদেশ টেলিকম লিমিটেড) থেকে তিন বছরের জন্য BDT 16,00,00,000 (US$22,85,714 appx এর সমতুল্য) সুরক্ষিত করে, যা। বাংলাদেশ ফুটবলের ইতিহাসে ফুটবল স্পন্সরশিপের অর্থ রক্ষায় এটি একটি রেকর্ড।
পরবর্তীতে ২০১০ সালে, এটি BFF এর টুর্নামেন্টের স্পনসরশিপের জন্য গ্রামীণফোন - দেশের শীর্ষস্থানীয় মোবাইল ফোন অপারেটর-এর সাথে চুক্তি করে।
বাফুফে এক বছরের জন্য US$70,000 সুরক্ষিত করে যখন নিটল-টাটা আবার ২০১৩-১৪ মৌসুমের জন্য অফিসিয়াল স্পনসর হয়ে ওঠে।
১৩ মার্চ ২০২২-এ দুই বছরের চুক্তির পর পুস্তি বাংলাদেশ ফুটবল ফেডারেশনের পানীয় অংশীদার হয়ে ওঠে।
জোরবা দ্য গ্রীক (চলচ্চিত্র)
জোরবা দ্য গ্রিক ( Αλέξης Ζορμπάς, অ্যালেক্সিস জোরবাস ) একটি ১৯৬৪ সালের গ্রিক কমেডি-ড্রামা মুভি যা গ্রিক সাইপ্রিয়ট মাইকেল ক্যাকোয়ানিস দ্বারা রচিত, প্রযোজনা, সম্পাদনা এবং পরিচালিত। অ্যান্থনি কুইন মূল চরিত্রে অভিনয় করেন এই সিনেমায়।
ঘূর্ণিঝড় জাওয়াদ
ঘূর্ণিঝড় জাওয়াদ হলো একটি দুর্বল ক্রান্তীয় ঘূর্ণিঝড় যেটি ভারতের অন্ধ্রপ্রদেশ, ওড়িশা ও পশ্চিমবঙ্গের উপর বিঘ্ন সৃষ্টি করে এবং পরবর্তীতে একটি দুর্বল ঘূর্ণন হিসাবে উক্ত রাজ্যের উপর ভারী বৃষ্টিপাত ও শক্তিশালী বাতাস আনায়ন করে। এটি ২০২১ সালের উত্তর ভারত মহাসাগরের সক্রিয় ঘূর্ণিঝড় মৌসুমের দশম লঘুচাপ, ষষ্ঠ গভীর নিম্নচাপ ও পঞ্চম ঘূর্ণিঝড়, এর পূর্ববর্তী অবস্থাটিকে যৌথ টাইফুন সতর্কীকরণ কেন্দ্র (জেটিডব্লিউসি) দক্ষিণ চীন সাগরে একটি নিম্নচাপ অঞ্চল হিসাবে প্রথম সনাক্ত করেছিল। তারপর এটি পশ্চিম-উত্তর-পশ্চিম দিকে থাইল্যান্ড উপসাগরে চলে যায়, যেখানে ১ ডিসেম্বরের মধ্যে এটি আন্দামান সাগরে প্রবেশ করে। সেই দিন মধ্যরাতে জেটিডব্লিউসি ঘূর্ণনটির জন্য একটি টিসিএফএ জারি করে এবং পরের দিন ভারতের আবহাওয়া অধিদপ্তর (আইএমডি) নিকোবর দ্বীপপুঞ্জের মধ্য দিয়ে যাওয়ার পরে ঘূর্ণনটিকে একটি লঘুচাপে উন্নীত করে। শক্তিশালীকরণের জন্য অনুকূল পরিবেশগত অবস্থার মাধ্যমে লঘুচাপ চিহ্নিত করায় আরও তীব্রতা দেখা দেয় এবং ঘূর্ণনটি ৩ ডিসেম্বর গভীর নিম্নচাপে ও সেই দিনই ০৬:০০ ইউটিসি-এর মধ্যে একটি ঘূর্ণিঝড়ে উন্নীত হয়। আইএমডি নবগঠিত এই ঘূর্ণিঝড়ের নাম দেয় জাওয়াদ। যাইহোক, এটির তীব্রতা স্বল্পস্থায়ী ছিল, কারণ বায়ু ফাড়িয়া ফেলার কারণে ঘূর্ণনটি গভীর নিম্নচাপ হয়ে দুর্বল হয়ে পড়ে।
জাওয়াদের কারণে ব্যাপক প্রস্তুতি নেওয়া হয়। স্কুল ও ট্রেন চলাচল ব্যাহত ও বাতিল করা হয় এবং ঝড়ের জন্য অন্ধ্রপ্রদেশ ও ওড়িশায় দুর্যোগ দল মোতায়েন করা হয়। উক্ত রাজ্যের ৫৪,০০০ জনেরও বেশি লোকসহ উপকূলীয় অঞ্চলে বসবাসকারী ব্যক্তিদের সরিয়ে নেওয়া হয়। সম্ভাব্য জরুরী পরিস্থিতির পাশাপাশি দুর্যোগ ত্রাণের জন্য প্রয়োজনীয় স্টকগুলোও প্রস্তুত করা হয়। ঘূর্ণনজনিত কারণে এখনও পর্যন্ত দুজনের মৃত্যুর বিষয়টি নিশ্চিত করা হয়েছে, উভয়ই শ্রীকাকুলাম থেকে।
আবহাওয়াগত ইতিহাস
এটি ৩ ডিসেম্বর ২০২১-এ বঙ্গোপসাগরে একটি নিম্নস্থ লঘুচাপ থেকে গঠিত হয়েছিল। ৫ ডিসেম্বর ২০২১ নাগাদ এটি দুর্বল হয়ে পশ্চিম-মধ্য বঙ্গোপসাগরে একটি গভীর নিম্নচাপে পরিণত হয়।
দুওজ ইউনিয়ন
দুওজ ইউনিয়ন বাংলাদেশের ময়মনসিংহ বিভাগের নেত্রকোণা জেলার আটপাড়া উপজেলার অন্তর্গত একটি ইউনিয়ন।
অবস্থান ও সীমানা:
•উত্তরে -বানিয়াজান ও উত্তর পূর্বে নুনেশ্বর ইউনিয়ন। দক্ষিণে- মদন উপজেলার কাইটাল ইউনিয়ন ও নব গঠিত চাঁন গাঁও ইউনিয়ন। পূর্বে আটপাড়া উপজেলার সুখারী ইউনিয়ন। এবং পশ্চিমে আটপাড়া উপজেলার তেলিগাতী ইউনিয়ন ।
শিক্ষা
শিক্ষা প্রতিষ্ঠান
জনপ্রতিনিধি
বর্তমান চেয়ারম্যান জনাব মোহাম্মাদ সাইদুর রহমান তালুকদার {| class="wikitable" !ক্রমিক !নাম !মেয়াদ